二氧化碳

二氧化碳（Carbon Dioxide）係一種冇色冇臭冇味嗰氣體。符號 CO2，即係有兩個氧原子同一個碳原子嗰化合物。大氣層里有少量二氧化碳，作為溫室氣體。二氧化碳可以冰凍變成乾冰。在生態上，佢係碳循環之中，重要嗰一節。

大自然嗰二氧化碳係來自火山活動，燒有機物，同有氧生物呼吸。而人造嗰，大部份都係燒化石燃料造成。

 製備同檢驗 
 製備 
在實驗室裏面，通常會以碳酸鹽加酸，製備二氧化碳，例如以碳酸鈣同鹽酸反應，並以向上排空氣法收集：
 CaCO3 + 2HCl → CaCl2 + CO2↑ + H2O

在工業上係以高溫加熱石灰石（主要成分係碳酸鈣）分解，產生二氧化碳：
 CaCO3 → CaO + CO2↑

 檢驗 
將二氧化碳通入石灰水，會產生白色嗰碳酸鈣沉澱。
 Ca(OH)2+CO2 → CaCO3 + H2O

二氧化碳水溶液呈弱酸性，會被紅色嗰酚酞變成無色。

 用途 
 二氧化碳可以加在飲品裏面，如汽水、啤酒。
 固態嗰二氧化碳，叫乾冰，可以冷凍食品。
 滅火筒好多都裝嗰液體二氧化碳，因為二氧化碳嗰重量比空氣重，不會加強燃燒。
 二氧化碳可以用來做焊接用嗰保護氣體，因為成本比較低。
 二氧化碳係植物光合作用嘅主要碳來源。

Category:二氧化碳